Newhaven, Dwyrain Sussex

Tref, porthladd a phlwyf sifil yn Nwyrain Sussex, De-ddwyrain Lloegr, ydy Newhaven.British Place Names; adalwyd 11 Mehefin 2020 Fe'i lleolir yn ardal an-fetropolitan Lewes.

Yng Nghyfrifiad 2011 roedd gan y plwyf sifil boblogaeth o 12,232.City Population; adalwyd 11 Mehefin 2020

Saif Newhaven wrth aber Afon Ouse, mewn dyffryn sydd wedi'i dorri trwy'r Twyni Deheuol. Dros y canrifoedd mae'r aber wedi symud rhwng Newhaven a Seaford o ganlyniad i dwf ac erydiad tafod graean ar hyd yr arfordir. Torrwyd sianel trwy'r tafod hwn yng nghanol y 16g, gan greu harbwr cysgodol, yn well na'r un yn Seaford. Yr "hafan newydd" oedd yr harbwr hwn, felly yr enw "Newhaven" (yn wreiddiol "New Haven")."Historic Newhaven", Gwefan Cyngor Tref Newhaven; adalwyd 13 Mehefin 2020

Mae gwasanaeth fferi yn gweithredu o borthladd Newhaven ar draws y Môr Udd i Dieppe yng ngogledd Ffrainc.

Cyfeiriadau

Categori:Ardal Lewes
Categori:Plwyfi sifil Dwyrain Sussex
Categori:Porthladdoedd Lloegr
Categori:Trefi Dwyrain Sussex